郑刚中
送何元英
己未夏入秦，马足临渭水。
辛酉冬使蜀，去谓亦无几。
君於两年间，同我三万里。
我今寄戎阃，君复持行李。
客衣挂尘埃，闲关亦劳矣。
垂髫读诗书，平视取青紫。
侧翅随人飞，比计宁得已。
人生功与名，天付在男子。
有物执其柄，小大听所委。
请君但强饭，加意得生理。
见蜺傥弗骇，换骨正刀匕。
青春到边城，杂花乱如绮。
储粟三百万，护种一千壘。
日与诸少年，醉卧春风里。
行地勿我念，峡束江未起，
辨事早言还，下榻当设醴。